अमेरिकी एटॉर्नी प्रीत भरारा ने मंगलवार को न्यूयॉर्क में एफबीआई की जांच के बाद इसे लंबे समय से चल रहा घोखाधरी का मामला बताया. जिन 17 लोगों के खिलाफ मुकदमा दायर किया गया है उनमें फंड के एक पूर्व निदेशक भी हैं. भरारा ने उन पर 5500 आवेदनों में गड़बड़ी का आरोप लगाया है. इन लोगों ने अरबों रुपये की गड़बड़ियां कीं. एफबीआई के मुताबिक इन लोगों ने पूर्वी और मध्य यूरोप के बूढ़े प्रवासियों को अपने गिरोह में शामिल किया और उनसे मुआवजे के दावे डलवाए. ये दावे क्लेम्स कॉन्फ्रेंस नाम की एक संस्था के जरिए कराए गए जो नाजी उत्पीड़न को जर्मन सरकार द्वारा मुआवजे दिलाने में मदद करती है.